তিনি আরো বলেন, দেশের প্রত্যন্ত জনপদ থেকে পথে প্রান্তরে নারী জাগরণের এবং সমাজ প্রগতির প্রতিটি ইতিহাস পর্যালোচনা এবং প্রচার একটু একটু করে বদলে দেবে নারীর প্রতি সমাজের রক্ষণশীলতাকে। কেবল আইন করে নারীর অধিকার নিশ্চিত করা সম্ভব নয়। এ জন্য নারী-পুরুষ নির্বিশেষে সকলকে এগিয়ে আসতে হবে। পুরুষের পাশাপাশি নারীদের সকল কাজে যোগদানের সুযোগ সৃষ্টি করতে হবে। জাতি গঠনের সকল কর্মকান্ডে নারীর সমান অংশগ্রহণ নিশ্চিত করতে সব শ্রেণী পেশার মানুষকে এগিয়ে আসতে হবে। দারিদ্র ও ক্ষুধামুক্ত দেশ গড়তে সকল কর্মকান্ডে নারীর সমান অধিকার প্রয়োজন। নারীর নিরাপত্তা, সুরক্ষা ও অধিকার প্রতিষ্ঠায় প্রত্যেক পুরুষ ও নারীকে এগিয়ে আসতে হবে।